# VS Live

### от Уикипедия, свободната енциклопедия

Снимка на екрана

VS Live е една от малкото български ГНУ/Линукс дистрибуции. В нея се използва пакетната система на Slackware и много от пакетите, от които е изградена, са взети направо от Slackware. Използвани са идеи и изходен код от Knoppix, Slax, Arch Linux, Kanotix и др.

Дистрибуцията е на три компактдиска:

- Жив диск
- Първи диск с пакети
- Втори диск с пакети

Наличието на жив диск дава възможност да я ползваме без инсталация – дистрибуцията работи директно от преносим носител (напр. CD-ROM или DVD) без е необходим твърд диск.

Съществува възможност дистрибуцията да се копира в оперативната памет (RAM) и да работи от там. Например ако системата е стартирана от компактдисково устройство, копирането на системата в оперативната памет дава възможност компактдисковото устройство да се ползва за други цели – например да се направи архив на важни данни от твърдия диск.

Съществува олекотена версия на VS Live, която се събира на малък диск 8см – VS Live mini-CD.

Възможно е живия диск да бъде копиран (без инсталация) на дял с файлова система, която се поддържа от ядрото (вкл. и FAT32/NTFS) и да се стартира от там – така ще работи все едно, че работи от преносим носител, но значително по-бързо (твърдите дискове са много по-бързи от компактдисковите устройства). От тази функционалност могат да се възползват потребителите на други операционни системи, които желаят да ползват ГНУ/Линукс без да създават отделен дял.

Възможно е създаването на файл /vslive/homefs (вместо дял), който да съдържа потребителските директории – при стартиране на живия диск, системата намира този файл и предлага на потребителя да монтира файловата му система в точка /home. В случай, че на твърдия диск имаме дял с подходяща файлова система, можем да запишем потребителските директории в директорията /vslive/home на този дял – системата ще намира тази директория при стартирането на живия диск и ще пита потребителя дали желае да се създаде връзка /home, сочеща към намерената директория. Предимството на втория метод е, че мястото, което се заема на твърдия диск не е фиксирано и достъпът е по-бърз.

За запис на системните настройки (тези от /etc), които сме направили по време на ползване на живия диск, можем да използваме скрипта vslive-saveconfig. В резултат на изпълнението на този скрипт, получаваме архив с настройки, който можем да запишем на дискета или твърд диск. При следващото стартиране на живия диск, системата ще намери този файл и ще попита дали да приложи намерените настройки.

Разбира се, живият диск има и възможност за класическа инсталация (на собствен дял) – така работи най-бързо и няма нужда да полагаме особени грижи за да се запазват настройките при изключване на системата.

Инсталирането на дистрибуцията може да стане както от живия диск, така и от първия диск с пакети. Живият диск съдържа същите програми, които ги има и на първия диск с пакети - за да инсталирате всички програми от дистрибуцията, можете да изтеглите само два диска - живия диск и втория диск с пакети или само двата диска с пакети.

Пакетите от първия диск не зависят от пакетите на втория и това позволява дистрибуцията да се инсталира само от един диск.

## [редактиране] Други български ГНУ/Линукс дистрибуции

- Tilix (официална страница)
- Flax (официална страница)
- Binki (официална страница)

## [редактиране] Външни препратки

- Официална страница
- Изтегляне от openfmi.net
- Изтегляне от d.interbild.net
- Поръчка на дистрибуцията, записана на CD-ROM

Тази статия за софтуер е все още мъниче. Можете да помогнете на Уикипедия, като я редактирате и я разширите.
Взето от „http://bg.wikipedia.org../../../v/s/_/VS_Live_e46e.html“.

Категории: Мъничета за софтуер | ГНУ/Линукс дистрибуции

##### Views

- Статия
- Беседа
- Текуща версия

##### Търсене